চিনির বাজার বাড়তি কেন এমন প্রশ্নের উত্তরে খুচরা বিক্রেতা কালা চান বনিক জানান, জুয়ার মত ঝালকাঠি চিনির বাজার প্রতিদিন বাড়ছে। বড় পাইকাররা  টেলিফোনে খবর নিয়েই বাড়িয়ে দিচ্ছে চিনির দর। পাইকারদের উপর প্রশাসনের কোন নিয়ন্ত্রন নেই। আমরা বাড়তি দামে বিক্রি করলেই সব দোষ হয় খুচরা বিক্রেতাদের। তিনি আরো জানান, ঝালকাঠিতে ১০ জন বড় পাইকার চিনির বাজার নিয়ন্ত্রন করছে। এরা অল্প দামে চিনি গুদামজাত করলেও মিল গেট এবং ঢাকায় দাম বাড়ার সাথে সাথে এখানে দাম বাড়াচ্ছে।